MEGHÍVÓ

## ORSZÁGOS ERDÉSZETI EGYESÜLET

### Erdei Vasutak Szakosztály

**AZ ORSZÁGOS ERDÉSZETI EGYESÜLET,**

**ERDEI VASUTAK SZAKOSZTÁLYA**

kihelyezett ülésére

A szakosztály ülés időpontja**: 2018. április 25-26.**

Helyszíne**: MÁV Zrt. Gyermekvasút, Budapest Hűvösvölgy** (Gyermekvasutas Otthon és Tábor [a térképen 2. szám]. A GPS koordináták: 47°32'32.8"N 18°57'49.5"E; 47.542434, 18.963753.)

**VÁL-VÖLGYI Kisvasút**

**A szakosztály ülés tervezett programja:**

Április 25.

- 13:00 órától a szállás elfoglalása

- 14:00 séta Hűvösvölgy vasútállomásra, a forgalmi iroda, az új D70 biztosító berendezés és a Múzeum megtekintése, bemutatja Gerzsényi Gyula csomóponti főnök

- 14:45 séta a vontatási telepre [a térképen 5. szám] a fűtőház és a járművek megtekintése, bemutatja Csanádi Sándor műszaki koordinátor

- 15:30-kor a vontatási telepről indulás a vonalra különvonattal (nosztalgia motorvonat), közben néhány közbülső és a Széchenyihegyi végállomás megtekintése.

- kb. 18 órakor visszaérkezés Hűvösvölgybe, vacsora

- 19:00 Szakosztálytalálkozó, megbeszélés

„Kisvasutak, nagy álmok és pénz… Megtakarítási lehetőségek”.

Bemutatkozik az AQUIS Innovo Kft. Előadást tart Takács Imre, Ügyvezető igazgató úr.

Április 26.

- 7:30 Reggeli

- 8:20 Indulás Felcsútra a VÁL-VÖLGYI Kisvasúthoz

- 9:15 ~14:00 Ismerkedés a VÁL-VÖLGYI Kisvasúttal. A részletes programot külön e-mailben küldjük.

A szakosztály ülés várható részvételi költsége: 2 500 Ft/fő

A szakosztály üléssel kapcsolatos egyéb információk:

A szálláshely megközelítése: közösségi közlekedéssel a Széll Kálmán térről a Hűvösvölgybe közlekedő villamosokkal (56, 56A, 59B, 61) a végállomásig [a térképen 3. szám], onnan 3 perc séta. Közúton a városközpont felől a Hűvösvölgyi útról a villamos- és autóbusz végállomás után balra, a Bátori László utcára bekanyarodva, ott azonnal ismét balra kell bekanyarodni, kb. 200 m után érkezés a célponthoz. Akik az M0, M1, M7 autópályákon érkeznek, javasolt a Budaörs - Budakeszi - Szépjuhászné út - Nagyrét utca - Máriaremetei út útvonal.

Parkolás: akik éjszakára nálunk szállnak meg, ők a Tábor területére behajthatnak a P+R parkoló felőli kapun [a térképen 1. szám]. Akik csak estig maradnak, a szűkös helyre való tekintettel a Gyermekvasutas Otthon, vagy a vasútállomás [a térképen 4. szám] előtt parkolhatnak.

Szállás: a Gyermekvasutas Tábor faházaiban. Figyelem! A tábor nyáron üzemel, ezért a faházakban nincs fűtés! Természetesen meleg ágyneműt biztosítunk. Vizesblokk az udvaron található 2 db szaniter konténerben, minden szokásos felszereltséggel.

Étkezés: a Gyermekvasutas Otthon étkezdéjében, 25-én vacsora, 26-án meleg reggeli. A különféle innivalókat is biztosítjuk.

A részvételi szándékot április 23-ig kérjük jelezni az alábbi elérhetőségek valamelyikén.

Barabás Tibor tel.: 30 348 3716

[barabas.tibor@gemenczrt.hu](mailto:barabas.tibor@gemenczrt.hu)

Montskó Sándor tel.: 30 227 32 40

[montsko.sandor@zalaerdo.hu](mailto:montsko.sandor@zalaerdo.hu)

Kérjük a tisztelt szakosztály tagokat, hogy az e-mail-el nem rendelkező kollégákat az ülésről értesíteni, a nyugdíjas szakosztály tagoknak az ülésen való részvételét lehetőség szerint támogatni szíveskedjenek.

Üdvözlettel:

Baja, 2018. április 17.

|  |  |  |
| --- | --- | --- |
| Barabás Tibor |  | Montskó Sándor |
| szakosztály elnök |  | szakosztály titkár |